CELEX: 32017D2077
Language: hr
Date: 2017-11-10 00:00:00
Title: Provedbena odluka Komisije (EU) 2017/2077 оd 10. studenoga 2017. o izmjeni Odluke 2005/50/EZ o usklađivanju radiofrekvencijskog spektra u pojasu 24 GHz za vremenski ograničenu uporabu automobilske radarske opreme malog dometa u Zajednici (priopćeno pod brojem dokumenta C(2017) 7374) (Tekst značajan za EGP. )

14.11.2017   
            
            
               HR
            
            
               Službeni list Europske unije
            
            
               L 295/75
            
         PROVEDBENA ODLUKA KOMISIJE (EU) 2017/2077
   оd 10. studenoga 2017.
   o izmjeni Odluke 2005/50/EZ o usklađivanju radiofrekvencijskog spektra u pojasu 24 GHz za vremenski ograničenu uporabu automobilske radarske opreme malog dometa u Zajednici
   
      
         (priopćeno pod brojem dokumenta C(2017) 7374)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (Odluka o radiofrekvencijskom spektru) (1), a osobito njezin članak 4. stavak 6.,
   budući da:
   
               (1)
            
            
               Odlukom Komisije 2005/50/EZ (2), kako je izmijenjena Provedbenom odlukom Komisije 2011/485/EU (3), usklađuju se tehnički uvjeti za dostupnost i učinkovitu uporabu radiofrekvencijskog spektra u pojasu 24 GHz za automobilsku radarsku opremu malog dometa. Ti radari pridonose sprečavanju sudara automobila.
            
         
               (2)
            
            
               Odlukom 2005/50/EZ državama članicama uvedene su obveze statističkog izvješćivanja, uključujući zahtjev za prikupljanje na godišnjoj osnovi podataka o broju vozila opremljenih radarom malog dometa koji se koristi radiofrekvencijskim spektrom u pojasu 24 GHz.
            
         
               (3)
            
            
               Iako bi trebalo zadržati obvezu praćenja uporabe pojasa 24 GHz od strane radara malog dometa, sada se čini nerazmjeran zahtjev da svako nacionalno tijelo na godišnjoj osnovi sustavno dostavlja statističke podatke kako je predviđeno u Odluci 2005/50/EZ. Nacionalni administrativni resursi bolje bi se upotrebljavali kad bi države članice dostavljale ta statistička izvješća samo na zahtjev Komisije. Komisija bi mogla zatražiti ta statistička izvješća u mogućem, ali malo vjerojatnom slučaju prijave štetnih smetnji ili brzog porasta broja vozila opremljenih radarima koji se koriste pojasom 24 GHz.
            
         
               (4)
            
            
               Od donošenja Odluke 2005/50/EZ nisu prijavljene nikakve štetne smetnje uzrokovane uslugama koje su zaštićene tom odlukom. Broj vozila opremljenih radarom malog dometa koji se koristi pojasom 24 GHz radiofrekvencijskog spektra općenito je ostao nizak i u svakom je slučaju mnogo niži od praga od 7 % ukupnog broja vozila u opticaju u svakoj državi članici. Taj se prag smatra ključnim i pretpostavlja se da nema štetnih smetnji za druge korisnike pojasa 24 GHz ako je postotak manji od njega.
            
         
               (5)
            
            
               Odluku 2005/50/EZ trebalo bi stoga na odgovarajući način izmijeniti.
            
         
               (6)
            
            
               Mjere predviđene ovom Odlukom u skladu su s mišljenjem Odbora za radiofrekvencijski spektar,
            
         DONIJELA JE OVU ODLUKU:
   Članak 1.
   Odluka 2005/50/EZ mijenja se kako slijedi:
   
                
            
            
               U Prilogu Odluci riječi „Sljedeći se podaci prikupljaju na godišnjoj osnovi:” zamjenjuju se sljedećim:
               
                  „Sljedeći podaci prikupljaju se na zahtjev Komisije:”
               
            
         Članak 2.
   Ova je Odluka upućena državama članicama.
   
      Sastavljeno u Bruxellesu 10. studenoga 2017.
      
         
            Za Komisiju
         
         Mariya GABRIEL
         
            Članica Komisije
         
      
   
   
      (1)  SL L 108, 24.4.2002., str. 1.
   
   
      (2)  Odluka Komisije 2005/50/EZ od 17. siječnja 2005. o usklađivanju radiofrekvencijskog spektra u pojasu 24 GHz za vremenski ograničenu uporabu automobilske radarske opreme malog dometa u Zajednici (SL L 21, 25.1.2005., str. 15.).
   
      (3)  Provedbena odluka Komisije 2011/485/EU od 29. srpnja 2011. o izmjeni Odluke 2005/50/EZ o usklađivanju pojasa radiofrekvencijskog spektra u području od 24 GHz za vremenski ograničenu uporabu automobilske radarske opreme kratkog dometa u Zajednici (SL L 198, 30.7.2011., str. 71.).